Vígszínház hírlevél

Mary Shelley művét 2026. február 21-én mutatjuk be Hegymegi Máté rendezésében. Victor Frankenstein a lehetetlent kíséreli meg: élővé teszi az élettelent. Évek megszállott munkájának eredményeképpen életre kelt egy mesterséges lényt, de a kísérlet végeredménye elborzasztja. Ebben a pillanatban bevégeztetett: neki is és teremtményének is. Frankenstein menekül a lény elől, akinek életet adott, a Teremtmény fellázad, keresi, majd üldözi teremtőjét, mert tartozni akar valakihez. Aztán minden megváltozik: a teremtő akarja elpusztítani saját alkotását. Mary Shelley 19 évesen írta világhírű regényét, az ebből készült új vígszínházi változat teremtő és teremtmény, szeretet és ragaszkodás, beilleszkedés és kitaszítottság viszonyát, valamint az ember mindenhatóságának illúzióját és az alkotás morális felelősségének kérdését gondolja újra. Tájékoztatjuk Nézőinket, hogy a 2025/26-os évad műsorváltozása miatt a Frankenstein – A modern Prométheusz szereposztása módosult. Victor Frankenstein szerepében Orosz Ákos, Robert Walton kapitány szerepében pedig Medveczky Balázs lép színpadra. Szereplők: Orosz Ákos, ifj. Vidnyánszky Attila, Medveczky Balázs, Radnay Csilla, Méhes László, Horváth Szabolcs, Varga-Járó Sára, Gál Réka Ágota m.v., Nagy-Kálózy Eszter, Zoltán Áron, Szántó Balázs, Bölkény Balázs, Molnár András m.v., Laczkó Bálint e.h. és Steenhuis Raul e.h.
Mary Shelley ## Frankenstein – A modern Prométheusz Victor Frankenstein a lehetetlent kíséreli meg: élővé teszi az élettelent. Évek megszállott munkájának eredményeképpen életre kelt egy mesterséges lényt, de a kísérlet végeredménye elborzasztja. Ebben a pillanatban bevégeztetett: neki is és teremtményének is. Frankenstein …
Audrey II., a rejtélyes egzotikus növény, New York egyik eldugott, szegénynegyedében működő, virágüzlet poros kirakatában bukkan fel. A fiatal botanikus, Seymour gondoskodása alatt növekszik, miközben a fiú titokban a virágbolt másik alkalmazottja, a kedves és tüneményes Audrey iránt gyengéd érzelmeket táplál. Ahogy Audrey II. egyre nagyobbra nő, különös és baljós tulajdonságai lassan felszínre kerülnek. A kezdetben ártalmatlannak tűnő növény különleges igényei és mohó étvágya olyan események sorát indítják el, amelyek nemcsak Seymour életét forgatják fel, hanem az egész várost veszélybe sodorják. A Rémségek kicsiny boltját Novák Eszter rendezésében még két alkalommal játsszuk ebben az évben a Pesti Színházban: december 22-én és december 25-én. További időpontok: 2026. január 6., január 22., február 6. és február 14. A videó a képre kattintva tekinthető meg.
Howard Ashman – Alan Menken ## Rémségek kicsiny boltja Szeptember havának huszonegyedik napján az emberiség váratlanul halálos veszedelemmel találta magát szemben. Ez a létét fenyegető félelmetes ellenség – az ilyen ellenségek szokása szerint – látszólag a legártatlanabb és leghétköznapibb helyen bukkant fel. Elsőként …
Minden életkornak megvannak a saját feladatai és kihívásai. Bár minden sors egyéni, általánosságban azt lehet mondani, hogy az ember húszas-, harmincas éveiben a gyerekeit neveli, negyvenes-, ötvenes éveiben pedig a szüleiről gondoskodik. Főleg, ha az egyik szülő egyedül marad, és kezd a világtól elszigetelődni. Hogyan kell odafigyelni egy idős szülőre, mennyi időt kell vele tölteni, mennyire szabad az ügyeibe beavatkozni? Hogyan reagáljunk, ha az apánk 80 évesen új életet akar kezdeni és bemutatja fiatal barátnőjét? Többek között ezekre a kérdésekre keresi a választ Tasnádi István az Apa szeme fénye – Gold Digger című darabja. Az évben még két alkalommal játsszuk a Házi Színpadon: december 22-én 19:30-kor és december 25-én 15:00-kor. Az előadás szereplői: Kőszegi Ákos, Igó Éva, Horváth Szabolcs, Dino Benjamin m.v., Rigó Mária e.h.
Tasnádi István ## Apa szeme fénye – Gold Digger A nyolcvanéves, visszavonultan élő ügyvéd életében egyszer csak felbukkan egy tizenkilenc éves csinos vidéki lány. Főz rá, gondoskodik róla, kiváltja a gyógyszereit és betölti az űrt, amit a néhány éve elhunyt felesége hagyott maga …
„A női szereplők adják az előadás erejét. Elsősorban Maya Petrik Andrea alakításában. Petrik finoman, visszahúzódva ábrázolja a gyászoló nőt, aki ugyanakkor egyértelműen meghúzza a saját határait. Bár Maya sok jelenetben csöndesen, megfigyelőként vesz részt, mintha gravitációs mező lenne körülötte, nehéz nem rá figyelni. Monika (Márkus Luca), Maya testvére a nővérével való viszonyban bontakozik ki, melynek a megfelelési kényszer és a közös gyerekkorból hozott irigység egyaránt része. Mégis van köztük egy nagyon erős bizalom, ami (és némi Maya felől érkező provokáció) hatására Monika egyre őszintébben kommunikál saját kétségeiről valláscentrikus politikusi karrierterveire vonatkozóan. Nagy-Kálózy Eszter alakításából egy kifejezetten domináns anya karaktere rajzolódik ki, aki nagyon sok áldozatot hozott a családja stabilitása érdekében. Az előadás egy olyan érzékeny életszakaszában mutatja meg, amikor ez a dominanciája megbillen, viszont még nem látszik, hogy mi lesz az új erődinamika a családon belül.” (Nagy Klára – színház.net) Az Egy nő anatómiája Alföldi Róbert rendezésében december 30-án 18 órakor látható a Pesti Színházban. További dátumok: 2026. január 25. 15:00, február 12. 19:00. Szereplők: Petrik Andrea, Telekes Péter, Nagy-Kálózy Eszter, Márkus Luca, Kövesi Zsombor m.v., Radnay Csilla és Waskovics Andrea.
Wéber Kata ## Egy nő anatómiája A „Pieces of a Woman” Mundruczó Kornél nagysikerű filmje Wéber Kata drámája alapján készült, melyet most először mutat be magyar színház. A felkavaró történet főszereplőjének, Mayának egy fájdalmas veszteséggel kell szembenéznie – a feldolgozás …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2025 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük